ભારતીય શૂટર મનુ ભાકરે અપેક્ષા પ્રમાણે પ્રદર્શન કરતા યુથ ઓલિમ્પિક્સમાં ભારતને ગોલ્ડ મેડલ અપાવ્યો હતો. યુથ ઓલિમ્પિક્સમાં ભારતનો આ બીજો મેડલ છે. ભાકરે મહિલાઓની 10 મીટર એર પિસ્તોલમાં પ્રથમ સ્થાને રહેતા ગોલ્ડ મેડલ પર નિશાન તાક્યું હતું. મનુ ભાકર આર્જેન્ટિનાની રાજધાનીમાં રમાઈ રહેલી ગેમ્સમાં 236.5ના સ્કોર સાથે પોડિયમ પર ટોચના સ્થાને રહી હતી. જ્યારે રશિયાની ઈઆના એનિનાએ 235.9ના સ્કોર સાથે સિલ્વર અને નિનો ખુત્સિબેરિડ્ઝે બ્રોન્ઝ મેડલ જીત્યો હતો.